## **Av og til: «Hvor mange glass tåler barnet ditt?» - reklameanalyse**

*Annonsen var ein del av ein haldningskampanje hausten 2014, saman med fleire liknande annonsar. Han blei mellom anna presentert på store lystavler på busstasjonar og i riksdekkjande medium som A-magasinet. Avsendaren var alkovettorganisasjonen Av og til (ei samanslutning av fleire frivillige organisasjonar, støtta av Helsedirektoratet).*



|  |
| --- |
| Presenter reklameannonsen. Kven er avsendar? Kva ønskjer avsendaren å få fram gjennom reklamen? Er formålet å selje noko eller å informere om noko? |

|  |
| --- |
| Kven er målgruppa for reklamen?  |

|  |
| --- |
| Kva er blikkfanget i reklamen? Beskriv kva som er det første som vi legg merke til når vi ser annonsen. |

|  |
| --- |
| Forklar kvifor du trur avsendaren har brukt eit bilete av eit lite barn. Korleis er barnet framstilt på biletet? Kva verknad har det på oss som ser denne reklamen?  |

|  |
| --- |
| Under biletet er det ei «snakkeboble» med tekst. Denne teksten er skriven med noko som skal likne barneskrift. Kva ønskjer avsendaren å seie oss med teksten i snakkebobla? Kvifor er teksten skriven med barnsleg skrift? |

|  |
| --- |
| Kva står det i teksten under biletet og snakkebobla? Kva er formålet med å skrive dette? Kvifor trur du avsendaren vender seg til mottakaren ved å kalle han ‘du’ og ‘deg’? |

|  |
| --- |
| Korleis er retoriske omgrep brukte i denne teksten?PATOS: betyr å spele på kjensler. Er det nokon element i denne teksten som du vil seie påverkar kjenslene våre?LOGOS: betyr å spele på fornufta. Er det nokon element i denne teksten som du vil seie speler på fornufta?ETOS: har med tillit og truverd å gjere. Var det noko i denne teksten som fekk deg til å stole på at sendaren er truverdig og har ein god bodskap?KAIROS: betyr komme med rett ord til rett tid. Kva er samanhengen mellom tidspunktet (haustmånadene) og verkemidla i annonsen? Synest du at det er rett ord til rett tid? |

|  |
| --- |
| Nedst i høgre hjørne finn du logoen til avsendaren. Kvifor er denne logoen teken med? |

|  |
| --- |
| Kva synest du om reklameteksten? Var han bra? Fekk han bodskapen godt fram? Grunngi svaret ditt. |